armvectores/hy_wikipedia_2023 huggingface dataset:
Բրոցենի շրջան

Բրոցենի շրջան (լատիշ․՝ Brocēnu novads), վարչատարածքային միավոր Լատվիայի արևմտյան մասում, Կուրզեմե պատմական մարզում։ Բաղկացած է 4 վոլոստից և Բրոցենի քաղաքից, որը և շրջանի վարչական կենտրոնն է։ Բնակչությունը 2010 թվականի հունվարի 1֊ի տվյալներով՝ կազմում է 7068 մարդ։
Շրջանի մակերեսը 498,5 կմ² է։
Շրջանը կազմավորվել է 2009 թվականի հուլիսի 1֊ին։


== Ազգային կազմ ==
2011 թվականին Լատվիայում անցկացված մարդահամարի արդյունքներով՝ շրջանի ազգային կազմն ու այս տեսքը․


== Տես նաև ==
Լատվիայի վարչական բաժանում


== Ծանոթագրություններ ==
Ժողովածու (2652)

Ժողովածու (2652), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2652 թվի տակ։ Ձեռագիրը գրվել է 1771 թվականին Ղունկիանոս, Պետրոս գրիչների կողմից Էջմիածնում։ Գրված է թղթի վրա, որը ունի 27X18 չափս։ Ձեռագիրը կազմված է 171 թերթից։ Գրված է երկսյուն, նոտրգիր։ Ունի կիսախորան մանրանկարներ։ Կազմը` կաշեպատ տախտակ դրոշմազարդ։ Հիշատակարաններ՝ գրչի՝ 23ա, 158ա։


== Բովանդակություն ==
Սիմ․ Երևանցւոյ լուծմունք Ներածութեան պորփիւրի, լուծմունք Հնդից առածին, լուծմունք Վասն բաժանման Դաւթի, լուծմունք Ստորագրութեանցն, Պերի արմենիասին Արիսոտէլի, բաժանմունք դոյից։
Պորփիւրի ներածութիւն ստորագրութեանցն Արիստոտէլի։
Առածք Հինգ։
Դաիթւ Վասն բաժանման, վերլուծութիւն ներածութեանն պորփիւրի, մեկնութիւն ի վերլուծականացն Արիստոտէլի։
Դաիթի Հարքացւոյ նկատումն Արիստոտէլի։


== Ծանոթագրություններ ==
Մուրսիա (քաղաք)

Անվան այլ կիրառումների համար տե՛ս՝ Մուրսիա (այլ կիրառումներ)Մուրսիա, քաղաք Իսպանիայի հարավ-արևելքում։ Համանուն պատմական մարզի, ինքնավար համայնքի և պրովինցիայի կենտրոնն է։ Ըստ 2012 թվականի մարդահամարի ունի 441354 բնակիչ (1978)։ Տրանսպորտային հանգույց է, բնական մետաքսի արտադրության կենտրոն։ Կա պտուղ-բանջարեղենի պահածոների արդյունաբերություն, մոտոցիկլետների, պահածոների արդյունաբերության սարքավորումների, ապակու, բամբակե գործվածքների արտադրություն։ Ունի համալսարան։ Մուրսիայում պահպանվել է տաճար (14-16-րդ դարերի) և եկեղեցի (Սան Էստեբան, 16-րդ դար)։


== Բնակչություն ==


== Ծանոթագրություններ ==
It Was a Very Good Year

«It Was a Very Good Year», կոմպոզիտոր Էրվին Դրեյքի երգը, որը գրվել է 1961 թվականին։ Առաջինն այն ձայնագրել է «The Kingston Trio»-ն իր «Going' Places» ալբոմի համար։ Առավել հայտնի է դարձել Ֆրենկ Սինատրայի կատարմամբ։ Սինատրայի տարբերակը, որը գործիքավորել է Գորդոն Ջենկինսը, 1966 թվականին  ստացել է «Գրեմմի» մրցանակներերկու անվանակարգերում։ Այս կոմպոզիցիան նաև ընդգրկվել է Ֆրենկ Սինատրայի «September of My Years (1965)» ալբոմում։


== Նկարագրություն ==
Երգի տեքստում պատմվում է տղամարդկանց ու կանանց հարաբերության մասին կյանքի տարբեր ժամանակաշրջաններում՝ 17 տարեկանում, 21-ում ու 35-ում։ Այդ տարիները նրա կարծիքով լավագույնն են նրա կյանքում։ Հիմա, երբ հերոսը հասել է պատկառելի տարիքի, նա իր կյանքը դիտում է որպես «հնացած գինի»։ Նրա բոլոր սիրային հարաբերությունները քաղցր էին իր համար, ինչպես գինին լավ տարվա բերքից։


== Հիթ-շքերթներ ==


== Ծանոթագրություններ ==
Ինգոլշտադ

Ինգոլշտադ (գերմ.՝ Ingolstadt), քաղաք Գերմանիայի Դաշնային Հանրապետության Բավարիա երկրամասում, Դանուբ գետի ափին, Մյունխենից A9 ավտոմայրուղով 70 կիլոմետր դեպի հյուսիս, Նյուրնբերգից շուրջ 90 կիլոմետր դեպի հարավ։ Քաղաքի բնակչության թվաքանակը մոտավորապես 125,000 է, մետրոպոլային ողջ տարածքինը՝ շուրջ 300,000։


== Պատմություն ==
Հնագիտական պեղումների արդյունքում հայտնաբերված դամբանը վկայում է, որ քաղաքի ներկայիս տարածքում բնակավայր եղել է առնվազն 1800 տարի առաջ։ Պատմական փաստաթղթերում Ինգոլշտադն առաջին անգամ հիշատակվել է 806 թվականին (Կառլոս Մեծի կտակում)։ Մոտավորապես 1250 թվականին Ինգոլշադին շնորհվել է քաղաքի կարգավիճակ և դրամ հատելու իրավունք;
1255-ից գտնվել է Վերին Բավարիայի ենթակայության ներքո,  1392-1445 թթ. եղել Բավարիայի դուքսերի նստավայրը (այնուհետև նրանց աթոռանիստը դարձել է Բավարիա-Լանդսհուտը)։
Առաջին համաշխարհային պատերազմի տարիներին Ֆրանսիայի ապագա նախագահ Շառլ դը Գոլը՝ որպես ռազմագերի, բանտարկված է եղել Ինգոլշտադի մոտ գտնվող կալանատեղի-ճամբարում, որ Գերմանիայում ամենաընդարձակներից մեկն էր։ Դը Գոլն այնտեղից փախուստի հինգ անհաջող փորձ է կատարել։
Քաղաքում գործում է Audi ավտոմեքենաների արտադրության մասնաճյուղ և ավտոարտադրությանն առնչվող բազմաթիվ ձեռնարկություններ, ինչպես նաև բավարական գարեջրի չորս գործարան։ Ինգոլշտադը միաժամանակ տրանսպորտային կարևոր հանգույց է. այստեղով անցնում են Մյունխենն ու Բեռլինը և գերմանական խոշոր այլ քաղաքներ միմյանց կապող ավտոմայրուղիներ ու երկաթգծեր։
Քաղաքում գործում են երկու քոլեջ, 1492 թվականից՝ Լյուդվիգ-Մաքսիմիլիան համալսարանը։ 1510 թվականին այդ համալսարանում է դասավանդել կաթոլիկ աստվածաբան, պրոֆեսոր Յոհաննես Էկկը, ում ջանքերով համալսարանը վերածվել է այսպես կոչված՝ հակառեֆորմացիայի ինտելեկտուալ կենտրոնի։
Ինգոլշտադը համբավվել է նաև նրանով, որ այստեղ են ծավալվում հրեշաստեղծ գիտնական Ֆրանկենշթեյնի մասին Մերի Շելլիի գրած և 1818 թվականին հրատարակած վեպի գործողությունները։


== Գործընկեր քաղաքներ ==
Ինգոլշտադը գործընկերային հարաբերություններ ունի հետևյալ քաղաքների հետ.

, Կառարա, Իտալիա
, Գրասսե, Ֆրանսիա
, Դյոր, Հունգարիա
 Մեծ Բրիտանիա։ Քրքոլդի
 Սերբիա։ Կրագուևաց
 Թուրքիա Մանիսա
 Չեխիա։ Միմոն
 Ռուսաստան, Մոսկվա
 Սլովենիա։ Մուրսկա Սոբոտա
 Լեհաստան։ Օպոլե


== Պատկերասրահ ==

		
		
		
		
		
		
		
		
		
		
		
		
		
		


== Ծանոթագրություններ ==


== Գրականություն ==
Gerd Treffer: Kleine Ingolstädter Stadtgeschichte. Pustet, Regensburg 2004, ISBN 3-7917-1912-2.
Friedrich Mader (Hrsg.): Ingolstadt. Ingolstadt 1988, ISBN 3-920253-21-3.
Siegfried Hofmann: Geschichte der Stadt Ingolstadt. Bde. 1–2, Ingolstadt 2000, 2006.
Beatrix Schönewald, Gerd Riedel (Hrsg.): Vom Werden einer Stadt – Ingolstadt seit 806. Ingolstadt 2006, ISBN 3-932113-43-8.
Theodor Müller, Siegfried Hofmann: Ingolstadt. Schnell und Steiner, Regensburg 1998, ISBN 3-7954-1128-9.


== Արտաքին հղումներ ==
Քաղաքի պաշտոնական կայքէջը
Rundgang durch die Ingolstädter Altstadt
Ինգոլշտադի պատմությունն ու մշակույթը
Խատարի խաչքար

Խատարի խաչքար, գտնվում է Հայաստանի Գեղարքունիքի մարզի Այրք գյուղի մեջ գտնվող Սուրբ Աստվածածին եկեղեցու արևմտյան պատին կից՝ գետնին կանգնեցված։ Հաշվառված է Հայաստանի պատմության և մշակույթի անշարժ հուշարձանների պետական ցանկում (5.11/2.2.10)։


== Տեղադրություն ==
Խաչքարը գտնվում է Սուրբ Աստվածածին եկեղեցու արևմտյան պատին կից։


== Քանդակներ ==
Խաչքարի քիվի կենտրոնում՝ երկու կերպարների ամբողջ հասակով քանդակներն են։
Նրա շուրջ քանդակված են 4 ավետարանիչներն,

Մատթեոսը նույնացվում է մարդու հետ, որովհետև նրա Ավետարանը սկսվում է Քրիստոսի մարդեղության պատմությունով։
Մարկոսը ներկայացվում է առյուծի խորհրդանիշով, որովհետև իր Ավետարանի սկզբում առյուծի պես քաջաբար հայտարարում է, թե Հիսուս Աստծո Որդին է։
Ղուկասը նույնացվում է եզի հետ, որ զոհի խորհրդանիշն է, այն պատճառով, որ նրա Ավետարանը սկսվում է Զաքարիայի`  տաճարում զոհի պատրաստության պաշտամունքի նկարագրությամբ։ Այս պատմությունն իր հերթին դիտվել է իբրև պատրաստություն Քրիստոսի զոհաբերության։
Հովհաննեսը ներկայացվում է արծվի խորհրդանիշով, որովհետև նա իր Ավետարանի սկզբում սավառնում է վեր` հայտարարելով Քրիստոսի աստվածությունը։Կենտրոնական խաչի աջ բվերնամասում քանդակված է մեկ այլ մարդու ամբողջական քանդակ։


== Վիմական արձանագրություն ==
Խաչքարի քիվին և ճակատին ուռուցիկ տառերով առկա է 3 տող վիմական արձանագրություն
ԽԱՉՍ ԲԱՐԵԽԱԻՍ ԽԱՏԱՐԻՆ
ՏՐ ԱԾ
ՅՍ ՔՍՀամաձայան արձանագրության՝ խաչքարը նվիրված է Խատարին։


== Տես նաև ==
Այրք


== Ծանոթագրություններ ==
Նյոյի Սեն Ֆրոն (կանտոն)

Նյոյի Սեն Ֆրոն (ֆր.՝ Neuilly-Saint-Front), Ֆրանսիայի կանտոն է, գտնվում է Պիկարդիա շրջանում։ Էնա դեպարտամենտի կանտոնն է։ Մտնում է Շատո Տիերի օկրուգի մեջ։ Համաձայն 2006 թվականի մարդահամարի կանտոնի բնակչությունը 10104 մարդ էր։Կանտոնի համարը 222 է։ Նյոյի Սեն Ֆրոն կանտոնում կա 33 կոմունա, որոնցից ամենամեծը Նյոյի Սեն Ֆրոն կոմունան է։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Ալֆրեդ Նորթ Ուայթհեդ

Ալֆրեդ Նորթ Ուայթհեդ (անգլ.՝ Alfred North Whitehead, փետրվարի 15, 1861(1861-02-15)[…], Ռամսգեյթ, Թանեթ, Քենթ, Քենթ, Անգլիա, Մեծ Բրիտանիայի և Իռլանդիայի միացյալ թագավորություն - դեկտեմբերի 30, 1947(1947-12-30)[…], Քեմբրիջ, Մասաչուսեթս, ԱՄՆ), անգլիացի մաթեմատիկոս, տրամաբան և փիլիսոփա։ 1914 թվականից մաթեմատիկայի և մեխանիկայի պրոֆեսոր Քեմբրիջում և Լոնդոնում, 1924– 1937 թվականներին Հարվարդի (ԱՄՆ) համալսարանի փիլիսոփայության պրոֆեսոր, 1931 թվականից Բրիտանական ակադեմիայի անդամ։ Նրան մեծ հռչակ է բերել Ռասեչի հետ գրած «Principia Mathematica» աշխատությունը։ Ուայտհեդի փիլիսոփայական ստեղծագործության մեջ տեղ է գրավում «Պրոցես և ռեալություն» (1929) ծրագրային աշխատությունը։ Պրոցեսի հասկացությունը հաջորդաբար ընդգրկում է կեցության հիմնական ոլորտները՝ բնությունը, հասարակությունը և ճանաչողությունը։ Համաշխարհային պրոցեսի ամեն ինչ ընդգրկող (տիեզերաբանական) հասկացությունն ըմբռնվում է որպես «աստծու փորձ», որը իդեալական օբյեկտները փոխակերպում է ֆիզիկական և սոցիալական իրադարձությունների․ իրադարձության հասկացությունը Ուայտհիդը մեկնաբանում է որպես ժամանակի մեջ ծավալվող նպատակահարմար կարգավորված օրգանիզմ։ Գիտության խնդիրը, ըստ Ուայտհիդի, օրգանիզմների ուսումնասիրությունն է։ Ուայտհիդի օբյեկտիվ իդեալիստական համակարգը հավակնում է հաղթահարելու դուալիզմի բոլոր ձևերը՝ աստված և բնություն, սուբյեկտ և օբյեկտ, պատճառականություն և նպատակահարմարություն ևն։ Պատմության փիլիսոփայության մեջ սոցիալական իրադարձությունները մեկնաբանելով իբրև օրգանիզմներ՝ մի կողմից կենսաբանականացրել է հասարակական կյանքը, մյուս կողմից՝ բացարձակացրել գաղափարների և անհատների դերը։


== Ծանոթագրություններ ==
Պսևդոպանաքս հաստատերև

Պսևդոպանաքս հաստատերև (լատ.՝ Pseudopanax crassifolius), արալիազգիների ընտանիքի, պսևդոպանաքների ցեղի բույս։ 


== Նկարագրություն ==
Ծառ է 6—15 մ բարձրությամբ։ Տերևների ձևը, կապված բույսի զարգացման փուլերի հետ, խիստ փոփոխական է։ Սերմնաբույսերի տերևները ձվաձև նշտարաձև են, խոշորաբլթակ, 2,5—5 սմ երկարությամբ։ Հաջորդ հասակային փուլում ամբողջական են, նեղ թրանման, փշատամնաեզր, 45—90 սմ երկարությամբ և 2,5—5 սմ լայնությամբ։ Այդ ժամանակ բունը ուղիղ է, չճյուղավորվող։ Հաջորդ հասակային փուլը բնորոշ է բնի ճյուղավորությամբ և բարդ թաթանման, 3—5 անդամանի տերևների առաջացմամբ։ Հասուն բույսի տերևները դարձյալ ամբողջական են, նշտարաձև, 7,5—20 սմ երկարությամբ և 2,5—3,5 սմ լայնությամբ։ Ծաղիկները մանր են, կանաչավուն, հավաքված 7,5—10 սմ տրամագծով ծայրային բարդ հովանոցներում։ Պտուղը գնդաձև է, սև, մոտ 0,8 սմ տրամագծով։ 
Էկոլոգիական խումբը՝ I: Մշակության հավանական։


== Տարածվածություն ==
Տարածված է Նոր Զելանդիայում։ Փորձարկվել է մեր հանրապետության մերձարևադարձային շրջաններում (Բագրատաշեն) ծովի մակերևույթից 400 մ բարձրություններում։ Այժմ ոչնչացել է։


== Կիրառություն ==
Աչքի է ընկնում դեկորատիվ բարձր հատկություններով։


== Ծանոթագրություններ ==
Մահմուդ Շևքեթ փաշա

Մահմուդ Շևքեթ փաշա (թուրքերեն՝ Mahmud Şevket-paşa, 1856[…], Բաղդադ, Baghdad Eyalet, Օսմանյան կայսրություն - հունիսի 11, 1913(1913-06-11) կամ 1913, Ստամբուլ, Օսմանյան կայսրություն), Օսմանյան կայսրության ռազմական և քաղաքական գործիչ, Օսմանյան կայսրության մեծ վեզիր։


== Կենսագրություն ==
Ծնվել է 1856 թվականին Բաղդադում։ Նրա ընտանիքը չեչենական արմատներ ունի, պապը Թիֆլիսից տեղափոխվել է Իրաք, որտեղ տոհմի ներկայացուցիչները մի քանի սերունդ բարձր ղեկավար պաշտոններ են զբաղեցրել։ Շևքեթ փաշայի նախնիները Արևելյան Չեչնիայից տեղափոխվել են Թիֆլիս՝ փրկվելով արյան վրեժից։ Բաղդադի դպրոցն ավարտելուց հետո ընդունվել է Ստամբուլի ռազմական ակադեմիա։ 1882 թվականից  զինվորական ծառայության մեջ էր։ Որոշ ժամանակ ուսումնասիրել է ռազմական գործը Ֆրանսիայում, ծառայել է Կրետեում, ապա սկսել է դասավանդել ռազմական ակադեմիայում։ Աշխատել է Կոլմար ֆոն դեր Գոլցի հետ, եղել է Գերմանիայի սպառազինությունների գնումների հանձնաժողովի կազմում։
1899 թվականին դարձել է բրիգադի գեներալ և նշանակվել է քննական հանձնաժողովի ղեկավար։ 1905 թվականից Կոսովոյի նահանգապետն է։ 1908 թվականի երիտթուրքերի հեղաշրջումից հետո գլխավորել է Սալոնիկում տեղակայված 3-րդ բանակը։ 1909 թվականի հեղաշրջման ճնշման ժամանակ նա գլխավորեց «Գործողության բանակը», որը գրավեց Ստամբուլը և ճնշեց ապստամբությունը։
1910 թվականին Մահմուդ Շևքեթը դարձավ 1-ին, 2-րդ և 3-րդ բանակների ռազմական նախարար և գլխավոր տեսուչ։ Նա ստիպված էր գործ ունենալ Ալբանիայում և Արաբիայում ապստամբությունների ճնշման հետ։ 1911 թվականին Մահմուդ Շևքեթը ստեղծեց Օսմանյան կայսրության Ռազմաօդային ուժերը։ 1912 թվականի հուլիսին Իտալա-թուրքական պատերազմում կրած պարտությունից հետո նրան հեռացրեցին ռազմական նախարարի պաշտոնից (այդ պաշտոնը զբաղեցրեց Նազըմ փաշան), երկրում իշխանության եկան լիբերալները։ Առաջին Բալկանյան պատերազմում երկրի պարտությունից հետո երիտթուրքերը կրկին վերցրին իշխանությունը, և 1913 թվականի հունվարի 23-ին Մահմուդ Շևքեթ փաշան նշանակվեց մեծ վեզիր, արտաքին գործերի նախարար և ռազմական նախարար։ 1913 թվականի հունիսին սպանվել է Նազիմ փաշայի ազգականներից մեկի կողմից՝ ի պատասխան Օսմանյան կայսրությունում պետական հեղաշրջման ժամանակ վերջինիս զոհվելու համար։


== Ծանոթագրություններ ==


== Արտաքին հղումներ ==
Տալիսո

Տալիսո  (ֆր.՝ Talissieu), կոմունա Ֆրանսիայում, Ռոն Ալպեր մարզի Էն գավառում։ Մտնում է Իզերնոր կանտոնի մեջ։ Շամպան ան Վալրոմե շրջանը՝ Բելլե։
Կոմունայի INSEE կոդը՝ 01415։


== Աշխարհագրություն ==
Կոմունան Փարիզ քաղաքից գտնվում է 420 կմ հարավ-արևելք, Լիոն քաղաքից 70 կմ դեպի արևելք, 55 կմ հարավ- արևելք Բուրկ ան Բրեսից։


== Կլիմա ==
Կլիման կիսացամաքային է, ձմռանը ցուրտ է, իսկ ամռանը՝ տաք։ Կոմունայում անձրևներ հաճախ են լինում, հիմնականում՝ ամռան ամիսներին։


== Բնակչություն ==
Կոմունայի բնակչությունը 2010 թվականին կազմել է 425 մարդ։


== Վարչակազմ ==


== Տնտեսություն ==
2010 թվականին աշխատունակ տարիք (15-64 տարեկան) ունեցող 284 մարդկանցից 199-ը տնտեսապես ակտիվ են եղել, 85-ը՝ պասիվ (ակտիվության ցուցանիշը՝ 70,1 % է, 1999 թվականին՝ 62,2 %)։ 199 ակտիվ բնակիչներից աշխատել են 182-ը (100 տղամարդ, 82 կին), գործազուրկ է եղել 17 մարդ (8 տղամարդ և 9 կին)։ 85 պասիվներից 9 մարդ եղել են աշակերտ կամ ուսանող, 29-ը՝ թոշակառու, 47-ը պասիվ են եղել այլ պատճառներով։


== Պատկերասրահ ==

		


== Ծանոթագրություններ ==


== Արտաքին հղումներ ==
Ֆրանսիայի տնտեսական հետազոտությունների և վիճակագրության ազգային ինստիտուտ (ֆր.)
cassini.ehess.fr. Проверено 8 июня 2014
Ժողովածու (1695)

'Ժողովածու (1695), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում)։ Ձեռագիրը գրվել է 16֊րդ դարում։ Գրված է թղթի վրա, որը ունի 15,9×11 չափս։ Ձեռագիրը կազմված է 270 թերթից։ Գրված է երկսյուն, բոլորգիրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ կարմիր մետաքս։ Հիշատակարաններ հետագայի՝ 269բ (16֊րդ դար), 1գ (17֊րդ դար)։


== Բովանդակություն ==
Գր․ Տաթևացւոյ համառօտ տեսութիւն ի գիրս Պորփիուրի, լուծմունք ի տեսութիւն Դաւթի, առաքինութեանցն Արիստոտէլի։
Յովհ․ Որոտնեցւոյ վերլուծութիւնք ստորոգութեանցն և Պերի արմենիասին Արիստոտէլի։
Առածք հինգ։
Դաւթի Վասն բաժանման։


== Ծանոթագրություններ ==
Սլոբոդա (գյուղ, Շումյաչինսկի շրջան)

Անվան այլ կիրառումների համար տե՛ս՝ ՍլոբոդաՍլոբոդա (ռուս.՝ Слобода), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 36 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սելեգաս

Սելեգաս (իտալերեն՝ Selegas), կոմունա Իտալիայում՝ Սարդինիա մարզի Կալիարի գավառում։ Սահմանակից է Ջեզիկո, Գուամաջորե, Օրտաչեզուս, Սենորբի, Սուելլի համայնքներին։
Բնակչությունը կազմում է 1523 մարդ, բնակչության խտությունը կազմում է 74,26 մարդ/կմ²։ Զբաղեցնում է 20,51 կմ² տարածք։ Փոստային ինդեքս՝ 9040։ Հեռախոսային կոդ՝ 070։


== Ժողովրդագրություն ==
Բնակչության թվաքանակի փոփոխությունները.

Աղբյուրը՝ 


== Ծանոթագրություններ ==


== Արտաքին հղումներ ==
Համայնքի պաշտոնական կայքէջը (իտալերեն)
Selegas en comunas.it (իտալերեն)
Տեպենիցա

Տեպենիցա (ուկրաիներեն՝ Тепениця), գյուղ Ուկրաինայի Ժիտոմիրի մարզի Օլևսկի շրջանում։
2001 թվականի տվյալներով Տեպենիցա գյուղում բնակվում էր 1 012 մարդ։ Բնակավայրը զբաղեցնում է 2,28 կմ² տարածք։ Բնակչության խտությունը կազմում էր 443,86 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սոյանո դել Լագո

Սոյանո դել Լագո (իտալերեն՝ Soiano del Lago), կոմունա Իտալիայում, տեղակայված է Լոմբարդիա մարզի Բրեշիա գավառում։
Բնակչությունը կազմում է 1517 մարդ, խտությունը՝ 303 մարդ/կմ²։ Զբաղեցնում է 5 կմ² տարածք։ Փոստային ինդեքս՝ 25080։ Հեռախոսային կոդ՝ 0365։


== Արտաքին հղումներ ==
http://www.comunedidello.it/ Archived 2009-10-14 at the Wayback Machine.


== Ծանոթագրություններ ==
Թուրբյորն Էգներ

Թուրբյորն Էգներ (նորվ.՝ Thorbjørn Egner, դեկտեմբերի 12, 1912(1912-12-12), Օսլո, Նորվեգիա - դեկտեմբերի 24, 1990(1990-12-24), Օսլո, Նորվեգիա), նորվեգացի գրող և դրամատուրգ։
Հիմնականում հայտնի է իր մանկական գրքերով, ինչպես երեխաների ռադիո շոուներով, բեմադրություններով և մյուզիքլներով։ Ինքնուրույն բեմադրել է իր ստեղծագործությունները։ Նորվեգերեն թարգմանել է Վիննի Թուխի մասին գրքերը։ ԽՍՀՄ-ում հայտնի է դառնում Տատյանա Վելիչկոյի և Յուրի Բրոնսկու կողմից թարգմանված իր «Մարդիկ և ավազակները Կարդոմանից» մանկական գրքի։


== Կենսագրություն ==
Թուրբյորն Էգները մեծացել է Օսլոյի աշխատավորների թաղամասում։ Համաշխարհային պատերազմից առաջ ստացել է կրթություն Արվեստի ազգային ակադեմիայում, որտեղ հիմնականում սովորել է Պեռա Կրոգայի ձեռքի տակ։ Մի քանի տարի աշխատել է, որպես նկարիչ։ Նկարել է դեկորացիաներ և գովազդային պաստառներ։ 1945 թվականին մեկնում է Կոպենհագեն, որտեղ սովորում է վիմագրություն Քրիստիան Սորենսենի մոտ, որտեղ ծանոթացել է շատ նկարիչների հետ, այդ թվում և Ասգեր Յորնան։ Նա հետաքրքրված է եղել նաև թատրոնով։
1937 թվականին Թուրբյորն Էգներն ամուսնանում է Անն Էգների հետ։ Նրանք ունեցել են չորս զավակներ։


== Գրականություն ==


=== Մանկական գրքեր ===
1940 - Barneboka
1940 - Malermester Klattiklatt dypper kosten - og tar fatt
1941 - Den nye barneboka
1941 - Truls og Kari: en liten bok for store og små
1942 - Truls og Kari kommer til den store byen
1942 - Ola-Ola som alle dyra var så glad i
1942 - Småfolk
1942 - Klattiklatt: malebok med bilder og vers
1942 - Malermester Klattiklatt gjør vinter til sommer
1943 - Klattiklatt drar til negerland
1943 - Truls og Kari i den store digre skauen
1943 - Hva sier dyra?
1943 - Lekene mine
1943 - Svarten
1943 - Store og små er ute og kjører
1943 - Jumbo som dro ut i verden
1943 - 1-2-3: Telleboka
1945 - Klattiklatt i hjemmefronten
1945 - Hesten, kua og de andre
1946 - Da Per var ku
1946 - Stormen
1949 - [[Կարիուս և Բակտերիուս] (Karius og Baktus)
1951 - Tretten viser fra barnetimen (sangbok)
1952 - Nye viser fra barnetimen (sangbok)
1953 - Klatremus og de andre dyrene i Hakkebakkeskogen
1955 - Folk og røvere i Kardemomme by
1958 - Tommy og elefanten
1958-59 - Lesebøker
1971 - Bamsefar og andre viser fra barnetimen
1973 - Kaptein Sorte Bill og andre viser
1976 - Musikantene kommer til byen
1987 - Gode venner


=== Մանկական գրքերի թարգմանություն ===
1954 - Դոկտոր Դուլիթլ
1956 - Երեխան և Կառլուսոնը
1956 - Lilibet sirkusbarn
1956 -  Տունը թուխ անկյունում, համատեղ Ալան Ալեքսանդր Միլնի հետ
1970 - The Pooh story book, համատեղ Ալան Ալեքսանդր Միլնի հետ
1975 - Վիննի Թուխ, համատեղ Ալան Ալեքսանդր Միլնի հետ
1976 - Mis med de blå øjne.


== Ծանոթագրություններ ==


== Արտաքին հղումներ ==
ballade.no
En bok om Thorbjørn Egner. Redaksjon: Harald L. Tveterås og Fredrik Matheson, Oslo 1972
Thorbjørn Egner - Erle Stokke og Astrid Hagen Krog, Oslo 1999, ISBN 82-7022-240-2 - Les i fulltekst
Christopher Hals Gylseth: Thorbjørn Egner. Tigergutt kan alt!, 2000], ISBN 82-516-1790-1
Ռյուդերսդորֆ (Բրանդենբուրգ)

Ռյուդերսդորֆ  (գերմ.՝ Rüdersdorf bei Berlin), կոմունա Գերմանիայի Բրանդենբուրգ հողատարածքում։
Գտնվում է Մերկիշ Օդեռլանդ շրջանի կազմում։ Բնակչությունը կազմում է 15 316 մարդ (ըստ 2010 թվականի դեկտեմբերի 31-ի)։ Տարածքը կազմում է 70,11 կմ²։ Փոստային ինդեքս՝ 12 0 61 428։
Կոմունան ներառում է 4 գյուղական շրջան։


== Քույր-քաղաքներ ==
Հեմմոր
Լյուբոն


== Արտաքին հղումներ ==
Պաշտոնական էջ


== Ծանոթագրություններ ==
Յուբիլեյնի (գյուղ, Գրեմյաչինսկի շրջան)

Անվան այլ կիրառումների համար տե՛ս՝ ՅուբիլեյնիՅուբիլեյնի (ռուս.՝ Юбилейный), գյուղ Ռուսաստանի Պերմի երկրամասի Գրեմյաչինսկի շրջանի կազմում։
Բնակչությունը 2010 թվականին գրանցված տվյալներով կազմում էր 1180 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սենտ Ռոնանյան ջրեր

Սենտ Ռոնանյան ջրեր (անգլ. Saint Ronan's Well), Վալտեր Սքոթի պատմավեպերից մեկը, որը հրատարակվել է 1823 թվականի դեկտեմբերի 27-ին «Constable and Co» հրատարակչության կողմից։ Սա գրողի միակ վեպն է, որի գործողությունները տեղի է ունենում XIX դարում։ Բովանդակությունն ըստ ժամանակաշրջանի համընկնում է հեղինակի երիտասարդության հետ։
«Սենտ Ռոնանյան ջրեր» վեպի քննադատությունները բացասական էին։ Քննադատները դժգոհ էին նրանից, որ գրողը հեռացել էր պատմական վեպի ժանրից։ Գրախոս New European Magazine-ն վեպն անվանել է «երբևէ տեսած ամենաթույլ վեպերից մեկը»։


== Ստեղծման պատմություն ==
Վեպի ստեղծման գաղափարը 1823 թվականի Վալտեր Սքոթին հաղորդել է Ուիլյամ Լեյդլոուն։ Իմանալով այն մասին, որ Սքոթը մտադիր է գրել նոր գիրք Գերմանիայի մասին, վերջինս խորհուրդ է տալիս, այնուամենայնիվ, պահպանել բրիտանական ավանդույթները, սակայն գործողության վայրերը տեղափոխել ներկա։
Մինչև «Քվենտին Դորվարդ» պատմավեպի վերջացնելը, Սքոթը սկսել է աշխատել նոր գրքի վրա։ Նա ավարտել էր առաջին հատորի կեսը չափազանց արագ, իսկ հրապարակումը նախատեսված էր արդեն հուլիսին։


== Ծանոթագրություններ ==
Անդրանիկ Կարապետյան (ծանրամարտիկ)

Անդրանիկ Համլետի Կարապետյան (դեկտեմբերի 15, 1995(1995-12-15), Վաղարշապատ, Արմավիրի մարզ, Հայաստան), հայ ծանրամարտիկ։ Հայաստանի, Ծանրամարտի Եվրոպայի առաջնություն մեծահասակների առաջնությունների չեմպիոն, աշխարհի երիտասարդական առաջնության չեմպիոն։


== Կենսագրություն ==
Անդրանիկ Կարապետյանը ծնվել է Գեղակերտ գյուղում 1995 թվականի դեկտեմբերի 15-ին։ Հայ ծանրորդ, ով Սևան մարզական միության սան է։ Մարզական միջազգային կարիերան սկսել է 2011 թվականին՝ պատանեկական աշխարհի առաջնությանում, տղամարդկանց 62 կգ քաշային կարգում և գրավել է 3-րդ հորիզոնականը (120+135) նույն թվականին մասնակցել է Եվրոպայի պատանեկական առաջնությանը՝ նորից գրավելով 3-հորիզոնական, սակայն արդեն 69 քաշային կարգում (130+153)։ 2012 թվականին հաջորդաբար մասնակցելով նույն մրցումներին՝ տղամարդկանց 77 կգ քաշային կարգում գրավեց 1-ին հորիզոնականը։ 2013 թվականի դառնալով չափահաս՝ մասնակցում է Մեծահասակների Եվրոպայի և Երիտասարդների աշխարհի առաջնություններին, սակայն ոչինչ չի ստացվում․ երկու մրցաշարում էլ զրո է ստանում։ Մեկ տարի դադարից հետո՝ 2015 թվականին, մասնակցում է Մեծահասակների Եվրոպայի առաջնությանը, զբաղեցնում 3-րդ հորիզոնականը (164+186), այնուհետև մասնակցում է Երիտասարդների աշխարհի առաջնությանը, գրավում է 1-ին պատվավոր հորիզոնականը։ 2015 թվականի վերջին միջազգային մրցումներում՝ Ծանրամարտի աշխարհի առաջնությանը, գրավեց 4-րդ հորիզոնականը (167+196)։ Սակայն Համաշխարհային հակադոպինգային կազմակերպությունը (WADA) խախտումներ էր գրանցել 2016 թվականի գարնանային ստուգումների ժամանակ, և դրանց մեջ կար նաև 77 կգ քաշային կարգի փոխչեմպիոն, Հյուսիսային Կորեան ներկայացնող Կիմ Կվանգ Սոնգը, ում որակազրկման պատճառով Անդրանիկ Կարապետյանը երկամարտի 363 կգ արդյունքով արժանացել է աշխարհի առաջնության բրոնզե մեդալի։ 2016 թվականին մասնակցում է Եվրոպայի առաջնությանը և դառնում միանձնյա չեմպիոն (170+197): Հայ ծանրորդը, մասնակցելով 31-րդ ամառային Օլիմպիական խաղերին, պոկում վարժությունում նախ գլխավերևում պահում է 170 կգ, հետո՝ 174 կգ կշռող ծանրաձողը, սակայն չի բարձրացնում 176 կգ կշռող ծանրաձողը։ Նույն վարժությունում Օլիմպիական խաղերի ռեկորդ է սահմանում Չինաստանի ներկայացուցիչ Խիաուջունը՝ 177 կգ։
Հրում վարժությունում Կարապետյանն առաջին մոտեցման ժամանակ չի բարձրացնում 195 կգ և երկրորդ մոտեցման ժամանակ Կարապետյանը ծանրաձողը բարձրացնելիս, վնասվածք է ստանում և հրաժարվում հետագա պայքարից։ 2017 թվականի Եվրոպայի առաջնության ժամանակ Անդրանիկը մասնակցում է 85 կգ քաշային կարգում՝ հանդես գալով «B» խմբում, գրավում է 12֊րդ հորզոնականը (160+165):


== Ծանոթագրություններ ==
Խարզիթ

Խարզիթ, Գարզիկ, Խարզիդ, Խարզիտ, Կարզիկ, գյուղ Արևմտյան Հայաստանում, Բիթլիսի վիլայեթի համանուն գավառի Գյոզալդարայի գավառակում։ 
1909 թվականին ուներ 168 (25 ընտանիք) հայ բնակիչ։ Զբաղվում էին երկրագործությամբ և անասնապահությամբ։ Բնակիչները բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է բռնագաղթի ճանապարհին։
Սան Լիորենս դե լա Մուգա

Սան Լիորենս դե լա Մուգա (կատ.՝ San Lorenzo de la Muga, մունիցիպալիտետ Իսպանիայում։ Մտնում է Խիրոնա պրովինցիայի Կատալոնիա ինքնավար համայնքի կազմում։ Մունիցիպալիտետը գտնվում է Ալտ-Էմպորդա շրջանի կազմում։ Տարածքը զբաղեցնում է 31,8 կմ²։ Բնակչությունը՝ 222 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Página web del Ayuntamiento de San Lorenzo de la Muga
Información del Instituto de Estadística de Cataluña
Դիադոքոսներ

Դիադոքոսներ (հուն․ διάδοχος — ժառանգորդ), Ալեքսանդր Մակեդոնացու մահից (մ․թ․ա․ 323) հետո մակեդոնական ժառանգության համար պայքարող զորավարներ։
Դիադոքոսներից առանձնապես համբավավոր են եղել Ալեքսանդր Մակեդոնացու զորավարներ Պերդիկասը, Անտիպատրոսը, Պտղոմեոս Լագոսը, Եվմենոսը, Անտիգոնոս Միակնանին, Դեմետրիոս I Պոլիորկետոսը, Լիսիմաքոսը, Սելևկոս I Նիկատորը, Կրատերոսը, Կասսանդրոսը, Պոլիսպերքոնտոսը։ Նրանցից յուրաքանչյուրն իրեն համարել է Ալեքսանդր Մակեդոնացու պատվարժան ժառանգորդը և չի կամեցնլ զիջել առաջնությունը։ Մ․թ․ա․ 301 թ.-ին Իպսոսի մոտ ճակատամարտից հետո նվազել են դիադոքոսների ներհակությունները, աստիճանաբար պատմաբեմից հեռացել են դիադոքոսներ՝ ասպարեզը թողնելով իրենց երիտասարդ սերնդին՝ էպիգոններին։ Մ․թ․ա․ 280-ական թթ․ Մակեդոնական աշխարհակալությունը տրոհվել է երեք հելլենականացված պետության։
Վուսթեր (Մասաչուսեթս)

Վուսթեր (անգլ.՝ Worcester), քաղաք Ամերիկայի Միացյալ Նահանգերի Մասաչուսեթս նահանգում։ Վուսթեր շրջանի վարչական կենտրոնը։ Ըստ 2010 թվականի մարդահամարի քաղաքի բնակչությունը կազմում է 181 045 մարդ։ Վուսթերը բնակչության թվով Մասաչուսեթսի երկրորդ քաղաքն է՝ Բոստոնից հետո։


== Աշխարհագրություն ==
Վուսթերը գտնվում է Բոստոնից 50 կիլոմետր արևմուտք՝ Բլեքստոուն գետի վրա։ Ըստ ԱՄՆ-ի բնակչության մարդահամարի բյուրոյի քաղաքը ունի 99,9 կմ2 տարածք։


== Պատմություն ==
Բնակավայրը կառուցվել է 1673 թվականին՝ Ֆիլիպ թագավորի պատերազմի (1675-76) ընթացքում այն կազմացրվել է։ Մշտական բնակավայրը ստեղծվել է 1713 թվականին։ 1722 թվականին ստացել է քաղաքի կարգավիճակ և անվանվել անգլիական պատվին։
1789 թվականին քաղաքում հիմնվել է տեսքտիլ արտադրություն։ Վաղ տնտեսական զարգացումը արգելակել է հիդրոէլեկտրակայանի բացակայությունը։ Առաջին գոլորշային էլեկտրակայաանի կառուցման և Բլեքսթոն ջրանցքի բացման հետ զուգահեռ սկսվեց քաղաքի ինդուստրացումը։ Անցկացվել է երկաթուղի։ Քաղաքը ստրկատիրության դեմ շարժման առաջին կենտրոններից էր և հարավից գաղթող ստրուկների ճանապարհի կարևոր կետ։


== Բնակչություն ==
Ըստ 2010 թվականի մարդահամարի Վուսթերի բնակչությունը կազմում էր 181 045 մարդ (48,7 %-ը տղամարդիկ են, իսկ 51,3 %-ը՝ կանայք), քաղաքում կար 68 613 տնային տնտեսությունև 39 987 ընտանիք։ Քաղաքի տարածքում կառուցված էր 74 645 շինություն՝ 746,5 շինություն/կմ2 ցամաք միջին խտությամբ։ Ռասայական կազմը․ 69,4 %՝ սպիտակամորթներ, 11,6 %՝ աֆրոամերիկացիներ, 6,1 %՝ ասիացիներ, 0,4 %՝ բնիկ ամերիկացիներ։
Ըստ 2010 թվականի մարդահամարի տվյալների քաղաքի տարիքային կազմը հետրյալն է․ 22,1 %՝ մինչև 18 տարեկան բնակիչներ, 7,3 %՝ 18-ից 21 տարեկաններ, 58,9 %՝ 21-ից 65 տարեկաններ և 11,7 %՝ 65 և ավելի տարեկաններ։ Բնակչության միջին տարիքը 33,4 տարեկանն է։ Վուսթերում ամեն 100 կնոջ բաժին է ընկնում 94,9 տղամարդ, իսկ 100 չափահաս կնոջ՝ 92,2 նույն տարիքի տղամարդ։
68 613 տնային տնտեսությունների 58,3 %-ը ընտանիքներ էին․ 35,1 %-ը միասին ապրող ամուսիններ են (15,1 %-ը ունեն մինչև 18 տարեկան երեխաներ), 17,6 %-ը առանց ամուսնու ապրող կանայք են, իսկ 5,6 %-ը՝ առանց կնոջ արող տղամարդիկ։ 41,7 %-ը ընտանիք չունեին։ Միջինում տնային տնտեսություն վարող անդամների թիվը 2,46 մարդ է, իսկ ընտանիքի անդամների միջին քանակը՝ 3,14։ Միայնակ ապրում է բնակչության 31,8 %-ը, 10,6 %-ը միայնակ մեծահասակ՝ 65 տարեկաանից բարձր մարդիկ են։


== Տնտեսություն ==
2014 թվականին 16 տարին լրացած 150 503 մարդուց աշխատանք ունեին 84 941-ը։ Տղամարդիկ ունեին 47 583 ԱՄՆ դոլլար միջին եկամուտ՝ կանանց 40 663 դոլլար եկամուտի դիմաց։ 2014 թվականին ընտանիքի միջին եկամուտը գնահատվել է 58 604 դոլլար, իսկ տնային տնտեսությանը՝ 45 599 դոլլար։ Մեկ շնչի եկամուտը՝ տարեկան 25 224 դոլլար։


== Քույր քաղաքներ ==
 Ռուսաստան, Պուշկին
 Հունաստան, Պիրեյոս
 Իսրայել, Աֆուլա
 Մեծ Բրիտանիա, Վուսթեր


== Ծանոթագրություններ ==


== Արտաքին հղումներ ==
ԱՄՆ-ի աշխարհագրական անվանումների տեղեկատվական համակարգ։ Վուսթեր
Աստերոիդների ցանկ (288101-288200)

Աստերոիդների ցանկ (288001-288100)  • Աստերոիդների ցանկ  • Աստերոիդների ցանկ (288201-288300)
 Աստերոիդների ցանկ (288001-288100)  • Աստերոիդների ցանկ  • Աստերոիդների ցանկ (288201-288300)
Արծվաբերդի պատմության և մշակույթի անշարժ հուշարձանների ցանկ (Տավուշի մարզ)

Այս հոդվածը ներկայացնում է Տավուշի մարզի Արծվաբերդ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 39 հուշարձան (17 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
(8817) Ռոյտրեվեր

(8817) Ռոյտրեվեր (անգլ.՝ Roytraver), աստերոիդ աստերոիդների հիմնական գոտում։ Հայտնաբերվել է 1985 թվականի մայիսի 13-ին Կարոլին Շումեյկերի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 2,198656 ա. մ., առավելագույնը մոտենում է 1,9055 ա. մ. հեռավորության վրա և հեռանում 2,4918 ա. մ.։ Արեգակի շուրջ մեկ ամբողջական պտույտ է կատարում 1190,79 երկրային օրվա ընթացքում, իր ուղեծրով շարժվելով միջինում 0,302321 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8817) Ռոյտրեվեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պորոխովո (գյուղ, Ուստ-Կուբինսկի շրջան)

Պորոխովո (ռուս.՝ Порохово), գյուղ Ռուսաստանի Վոլոգդայի մարզի Ուստ-Կուբինսկի շրջանի կազմում։
Բնակչությունը 2009 թվականին գրանցված տվյալներով կազմում էր 324 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պիտուիտրին

Պիտուիտրին (լատ.՝ Pituitrinum), հորմոնային պատրաստուկ։ Ստանում են մորթած կենդանիների հիպոֆիզի ետին բլթից՝ ջրային լուծահանման մեթոդով։ Պարունակում է երկու հորմոն՝ 

օքսիտոցին
վազոպրեսին։


== Կիրառում ==
Ծննդաբերությունների ժամանակ արգանդի կծկումները ուժեղացնելու, ետծննդյան արյունահոսությունը դադարեցնելու նպատակով, ինչպես նաև գիշերային անմիզապահության և անշաքար դիաբետի դեպքում։
Աշոտ Մկրտչյան (այլ կիրառումներ)

Աշոտ Մկրտչյան անվամբ հայտնի են մի քանի անձնավորություններ.

Աշոտ Հովհաննեսի Մկրտչյան, հայ իրավաբան, արդարադատության երրորդ դասի պետական խորհրդական։
Աշոտ Գագիկի Մկրտչյան, ՀՀ պետական գործիչ, 2010 թվականից ՀՀ կենտրոնական բանկի խորհրդի անդամ։
Աշոտ Ավետիքի Մկրտչյան (ապրիլի 14, 1950, Երևան), հայ ճարտարապետ։ Հայաստանի ճարտարապետների միության անդամ (1976)։
Ստեգոզավր

Ստեգոզավրը, լատ.՝ Stegosaurus եղել է միջին մեծության, բուսակեր դինոզավր եւ ապրել է շուրջ 140-200 միլիոն տարի առաջ։ Այն եղել է դանդաղաշարժ, քայլել է չորս ոտքերի վրա և ունեցել է վեր ցցված ոսկրատիպ ելուստներ մեջքի վրա ու պոչի մասում։ Այդ ելուստները օգտագործվել են մարմնի ջերմաստիճանի կարգավորման համար, որոշ դեպքերում՝ պաշտպանական նպատակներով, իսկ վտանգի դեպքում՝ ընտանիքի անդամներին նախազգուշական նշաններ ուղղելու համար։
Հակառակ հսկայական չափերին, այն է՝ 10մետր հասակ եւ 3տոննա կշիռ, ստեգոզավրը ունեցել է մոտավորապես ընկույզի չափ ուղեղ։
Ստեգոզավրները մեծապես տարածված են եղել Աֆրիկայում, Ասիայում,Եվրոպայում եւ Հյուսիսային Ամերիկայում։


== Գրականություն ==
Malam J & Parker S, Stora boken om dinosaurier, 2002
Երմոլովկա (այլ կիրառումներ)

Երմոլովկա, կարող է վերաբերել՝

Երմոլովկա - գյուղ Ուկրաինայի Նիկոլաևի մարզի Բաշտանկայի շրջանում
Երմոլովկա - գյուղ Ռուսաստանի Դաշնության Կրասնոդարի երկրամասի Սոչիի քաղաքային օկրուգի կազմում
Յադրանկա Ստոյակովիչ

Յադրանկա Ստոյակովիչ (սերբ.՝ Jadranka Stojaković, հուլիսի 24, 1950(1950-07-24), Սարաևո, Բոսնիայի և Հերցեգովինայի Սոցիալիստական Հանրապետություն, ՀՍՖՀ - մայիսի 3, 2016(2016-05-03), Բանյա Լուկա, Սերբական Հանրապետություն, Բոսնիա և Հերցեգովինա), երգչուհի և կոմպոզիտոր։ Նրա ամենահայտնի հիթերն են  «Sve smo mogli mi», «Što te nema» և «Bistre vode Bosnom teku» կատարումները։


== Կենսագրություն ==
Յադրանկա Ստոյակովիչը ծնվել է Սարաևոյում, դպրոցի ուսուցիչների ընտանիքում։ Կյանքի վաղ տարիներն անց է կացրել Նովի Գրադ քաղաքից ոչ հեռու գտնվող փոքրիկ գյուղում, որտեղ դասավանդում էին նրա ծնողները։ Վերջիններս շուտով բաժանվում են, և Յադրանկան մոր հետ տեղափոխվում է Սարաևո։ Ավելի ուշ նրանք տեղափոխվել են Դուբրովնիկ, Գրադաց, Վարեշ, որտեղ նրա մայրն աշխատել է որպես տարրական դպրոցի ուսուցչուհի։ Դրանից հետո նրանք ապրել են Սարաևոյի մոտակայքում գտնվող մի քանի գյուղերում, որտեղ Ստոյակովիչն անց է կացրել իր մանկության մեծ մասը։
16 տարեկանում Ստոյակովիչը միացել է իր քեռի Վուկաշին Ռադուլովիչի ջազ խմբին ու դրա հետ համերգներ է ունեցել ինչպես իր հայրենիքում, այնպես էլ` արտասահմանում (հիմնականում` Գերմանիայում)։ 1981 թվականին նա բեք վոկալ է կատարել Իսմեթ Դերվոզի հետ երգիչ Վայթայի հետ, ով ներկայացնում էր Հարավսլավիան 1981 թվակակի Եվրատեսիլ երգի մրցույթին Իռլանդիայում։ 1984 թվականի Սարաևոյում անցկացվող Ձմեռային օլիմպիական խաղերի ժամանակ կատարել է խաղերի պաշտոնական երգը։
1988-2011 թվականներին ապրել է Ճապոնիայում։ 2009 թվականին համերգի ժամանակ նրա հետ դժբախտ դեպք է պատահել. համերգի ժամանակ նա բեմում առկա լարերի վրա սայթաքել է ու ընկել։ Նրա մոտ ախտորոշվել է ամետրոֆիկ սկլերոզ, ինչպես նաև` շարժական նեյրոնի հիվանդություն։ Վերականգնողական կարճ շրջանից հետո Ստոյակովիչը վերադարձել է Բոսնիա։ Չնայած հիվանդությանը` նա շարունակել է երաժշտություն գրել։
2011 թվականին Ճապոնիա վերադառնալուց հետո Ստոյակովիչը իրականացրել է ավելի շուտ ծրագրված մի քանի համերգներ։ Ապրել է Բանյա Լուկայում, աշխատել է որպես Սերբիական հեռուստառադիոընկերության երաժշտական ծրագրերի խմբագիր։
Վերջին տարիներն անց է կացրել Բանյա Լուկայի ծերանոցում, որտեղ նրա առողջական վիճակը շարունակաբար վատացել է։ Մահացել է 2016 թվականի մայիսի 3-ին և թաղվել է մայիսի 9-ին Բանյա Լուկայի արվարձան Վրաբնեում։


== Տեսաերիզներ ==


=== Ալբոմներ ===
Svitanje (Dawn), LP 8018, Diskoton Sarajevo, 1981,
Da odmoriš malo dušu (Rest Your Soul a Little), LP 8052, Diskoton, Sarajevo, 1982,
Sve te više volim (I love you more and more), LP 3149, Sarajevo disk, Sarajevo, 1985
Vjerujem (I believe) LP 2122677, PGP RTB Belgrade, 1987,
Baby Universe, Omagatoki Records, 1996:


== Ծանոթագրություններ ==
Վերա Բեսսոնովա

Վերա Իվանի Բեսսոնովա (ռուս.՝ Вера Ивановна Бессонова, օրիորդական ազգանուն՝ Պուշկարյովա [Пушкарёва], 1907-1995), խորհրդային բասկետբոլիստուհի, ԽՍՀՄ ութակիր չեմպիոն (1936, 1937, 1938, 1939, 1940, 1944, 1945, 1948)։ Ակումբային կարիերան անցկացրել է «Դինամո» բասկետբոլային ակումբում։


== Աղբյուրներ ==
Черневич Г.Л., Школьников Е.А. Динамо. Энциклопедия. — М։ Терра-Спорт, 2002. — 480 с. — ISBN 5-93127-157-0(ռուս.).
Ժողովածու (3378)

Ժողովածու (3378), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3378 թվի տակ։ Ձեռագիրը գրվել է 1861 թվականին  Համբարձում դպիր և Գալուստ Մարիտիրոսեան գրիչների կողմից։ Ստացողը եղել է Արղունը։ Գրված է թղթի վրա, որը ունի 21 × 16.5 չափս։ Ձեռագիրը կազմված է 113 թերթից։ Գրված է միասյունով և շղագրով։ Կազմը` ստվարաթուղթ։ Հիշատակարաններ գրչի՝ 4ա, 89ա, 92ա։


== Բովանդակություն ==
Միքայել Չամփչյան Վահան հաւատոյ
Ներս-Լամբրոնացւոյ Դաւանութիւն հավաստոյ


== Ծանոթագրություններ ==
Տավուշի ջրամբար

Տավուշի ջրամբար, Տաուշի ջրամբար, արհեստական լիճ Հայաստանի Շամշադինի շրջանում ` Տավուշ գետի վրա` Թովուզ գյուղից հարավ։ Մակերեսը 40 հա, ջրի ծավալը 4,5 միլիոն մ³։ Ոռոգում է Վերին Կարմիրաղբյուր, Թովուզ, Ներքին Կարմիրաղբյուր, Մովսեսգեղ գյուղերի հողատարածությունները, ընդհանուրը 1200 հա, երկարություն 1,9 կմ, առավելագույն լայնություն 360 մ։ Կառուցումն ավարտվել է 1975 թ.։


== Ծանոթագրություններ ==
Դավիթ Նավարո

Դավիթ Նավարո Պետրոս (իսպ.՝ David Navarro Pedrós, մայիսի 25, 1980(1980-05-25), Սագունտո, Վալենսիա, Վալենսիա, Իսպանիա), իսպանացի ֆուտբոլիստ, կենտրոնական հարձակվող։


== Ակումբային կարիերա ==
Դավիթ Նավարոն «Վալենսիա» ֆուտբոլային ակադեմիայի սան է։ 2001 թվականից սկսած արդեն խաղում է հիմնական ակումբում։ Սակայն 6 տարի   (2001—2007) Նավարոն այդպես էլ չէր կարողանում խաղալ «Վալենսիայի» հիմնական կազմում, մնալով կենտրոնական պաշտպանների, թիմի ղեկավարների և ազգային հավաքականների խաղացողների `Մարչենայի, Այալայի և Ալբիոլաի ստվերում։ 2006/07 խաղաշրջանի ավարտից հետո Նավարոն վարձակալվել է «Մալյորկա»  ակումբի կողմից, որը Չեմպիոնների լիգայի 1/8 եզրափակչի հանդիպումից հետո տեղի ունեցած սկանդալային իրադարձության արդյունքն էր «Ինտերի» հետ։ 2009 թվականի ամռանը, Ալբիոլի «Ռեալ» տեղափոխվելուց հետո Նավարոն վերադարձավ «Վալենսիա» և բացի հիմնական կազմի անդամ լինելուց, դարձավ ակումբի փոխնախագահ։
2007 թվականի մարտի 6-ին, Չեմպիոնների լիգայի 1/8 եզրափակչի ավարտին, «Ինտերի» կազմում հանդես եկող իսպանական ակումբի խաղացող Կառլոս Մարչենոյի և արգենտինացի ֆուտբոլիստ Նիկոլաս Բուրջիսոյի միջև «Վալենսիայի» և «Ինտերնեյշնլի»  միջև խոսակցությունը դարձավ բախում դարձավ բախում (հակամարտության մասնակիցներից մեկի `Ֆրանչեսկո Թոլդո Բորիսսոն, որը «Ինտեր» -ի համար անհաջող էր, հանդիպման արդյունքը շատ ցավալիորեն արձագանքեց իր թիմի մասին Մարչենիի կատակներին)։ Երկու թիմերի խաղացողները փորձեցին զիջել մրցակցին և, հավանաբար, փոխհատուցում կլիներ, եթե չլիներ Դավիթ Նավարոյի անսպասելի միջամտությունը, ով խաղին մասնակցում էր որպես պահեստային խաղացող, փորձելով պաշտպանել իր թիմակցին՝ հարվածեց ֆուտբոլիստ Բուրդիսոյի դեմքին, կոտրելով արգենտինացու քիթը։ Դա հանգեցրեց այն հանգամանքին, որ հակամարտությունը նոր թափ առավ. Իտալիայի թիմի զայրացած խաղացողները, որոնցից էին Խուլիո Կրոզը, Մայիկոնն ու Իվան Կորդոբան առանձնահատուկ եռանդով առանձնացանև հարձակվեցին Նավարոնի վրա, ով ստիպված էր փախչել։
Հաջորդ օր Նավարոն հեռախոսային զրույցի ժամանակ ներողություն խնդրեց Բուրդիսոյից , սակայն այս ամենով միջադեպը չավարտվեց։ Մարտի 15-ին կայացավ ՈՒԵՖԱ-ի կարգապահական կոմիտեի հանդիպումը, որից հետո երկու ակումբներ տուգանվեցին 205 հազար դոլարով, իսկ հակամարտության ամենաակտիվ մասնակիցները որակազրկվել էին։ Ամենաերկարը պատժվեց Դավիթ Նավարոն, որակազրկվելով 7 ամիս։
2011 մրցաշրջանում դավիթ Նովարուն դուրս եկավ ակումբից։ Պաշտպանը 2 տարով պայմանագիր կնքեց շվեցարական «Կսամասկ» ֆուտբոլային ակումբի հետ։ 2012 թվականի ձմռանը, «Կսամասկի» լուծարումի հետ, կնքեց պայմանագիր Լևանտեի հետ։
2012/2013 թվականի մրցաշրջանի 11-րդ տուր ժամանակ Դավիթ Նավարոն պատահաբար հարվածել է Կրիստիանու Ռոնալդուի աչքին։ Արդյունքուն, Ռոնալդուն դուրս է գալիս դաշտից, սակայն հասնելով եզրին, հոնքերի կույտ է պոկում և վերադառնում դաշտ։


== Ձեռքբերումներ ==
Իսպանիայի չեմպիոն։ 2001/02, 2003/04
Իսպանիայի չեմպիոնների լիգայի բրոզե մրցանակակիր։ 2005/06, 2009/10
ՈՒԵՖԱ-ի գավաթի հաղթող։ 2003/04
ՈՒԵՖԱ-ի սուպեր գավաթի հաղթող։ 2004


== Ծանոթագրություններ ==


== Հղումներ ==
Профиль на сайте швейцарской Супер Лиги(գերմ.)
Профиль на BDFutbol.com
Профиль на worldfootball.net
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Տունաձեեբի (Խուլոյի շրջան)

Տունաձեեբի (վրաց.՝ ტუნაძეები), գյուղ Վրաստանում։ Գտնվում է Աջարիայի Ինքնավար Հանրապետության Խուլոյի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 278 մարդ։


== Ծանոթագրություններ ==
(2586) Մատսոն

(2586) Մատսոն (անգլ.՝ Matson), աստերոիդ աստերոիդների հիմնական գոտում։ Հայտնաբերվել է 1980 թվականի հունիսի 11-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 2,386285 ա. մ., առավելագույնը մոտենում է 2,1713 ա. մ. հեռավորության վրա և հեռանում 2,6012 ա. մ.։ Արեգակի շուրջ մեկ ամբողջական պտույտ է կատարում 1346,42 երկրային օրվա ընթացքում, իր ուղեծրով շարժվելով միջինում 0,267375 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,36° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2586) Մատսոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էմմա Չեդվիկ

Էմմա Չեդվիկ (շվեդերեն՝ Emma Chadwick, ի ծնե անունը՝ Ամալյա Հիլմա Լոուստադտ, օգոստոսի 10, 1855(1855-08-10), Ստորկիռկոֆյոռսամլինգեն, Ստոկհոլմ, Ստոկհոլմի լեն, Շվեդիա - հունվարի 2, 1932(1932-01-02), Ավինյոն), շվեդ նկարչուհի։


== Կենսագրություն ==

Էմմա Չեդվիկը եղել է գեղանկարիչ-մանրանկարիչ և փորագրող Կարլ Թեոդոր Լոշտադտի (Carl Theodor Lowstadt) թոռնուհին։ Ծնվել է Ստոկհոլմում, որտեղ հետագայում սովորել է գեղարվեստի ակադեմիայում։ Դրանից հետո նա մեկնել է Փարիզ, որպեսզի ավարտի ուսումը։ Սովորել է Ժյուլիանի ակդեմիայում, հաջողություն է ունեցել գեղարվեստի սալոններում։ Ամառն անցկացրել է Գրեզ սյուր Լուանի նկարիչների գաղութում, ուր ժամանել են բազմաթիվ նկարիչներ, որոնց թվում են եղել Կարլ Լարսոնն ու այլ շվեդներ։
Էմմա Չեդվիկը ծանոթացել է ամերիկացի նկարիչ Ֆրենսիս Բրուքս Չեդվիկի հետ։ Նրանք ամուսնացել են, գնել հյուրանոց գաղութում և ամռան ամիսներին այնտեղ ընդունել բազմաթիվ նկարիչների։ Էմման սիրել է ճանապարհորդել, և քանի դեռ ամուսինը նկարել է իր համար, նա նկարել է տեսարաններ իր ճանապարհորդություններից։ Ընկերական հարաբերություններ է պահպանել Անդերս Ցորնի ու նրա կնոջ հետ։
Նկարչուհին հայտնի է իր դիմանկարներով ու ժանրային ստեղծագործություններով։ Մասնակցել է փարիզյան մի շարք ցուցահանդեսների, 1889 և 1900 թվականներին Փարիզում անցկացված Համաշխարհային ցուցահանդեսներին, 1893 թվականին Չիկագոյում անցկացված ցուցահանդեսին։
Էմմա Չեդվիկը մահացել է 1932 թվականի հունվարի 2-ին Ավինյոնում։
Ներկայում Էմմա Չեդվիկի նկարները պահվում են Ստոկհոլմի Ազգային թանգարանում, Շվեդիայի Լինչոպինգ քաղաքի թանգարանում, մասնավոր հավաքածուներում։


== Ծանոթագրություններ ==


== Գրականություն ==
Larsson, Kerstin (1988). «Emma Löwstädt-Chadwick : 1855—1932». De drogo till Paris / [katalogredaktion : Lollo Fogelström, Louise Robbert; texter : Anne Aaserud … ; översättning : Carla Enbom, Monica Rennerfelt; foto : Sven Calissendorf …] (Stockholm : Liljevalchs konsthall, 1988) S.62-64, 81-85 : ill.(färgill: sid. 74). Libris 3066160.
Larsson, Kerstin (2010). Emma Löwstädt-Chadwick (1855—1932) : une artiste peintre suédoise en France / traduit du suédois par Denise Bernard-Folliot. [Paris]: Géraud Amic. Libris 11895200.


== Արտաքին հղումներ ==
Emma Lowstadt-Chadwick
EMMA Hilma Amalia LÖWSTÄDT-CHADWICK
Քեմալլի

Քեմալլի, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ավերդի

Ավերդի, գյուղ Արևմտյան Հայաստանում, Դիարբեքիրի վիլայեթի Բալուի գավառակում։ Գտնվում էր Արածանիի աջ ափին, Բալու քաղաքից 20-22 կմ արևելք` այգեվետ տարածքում։


== Բնակչություն ==
XIX դարի վերջերին ուներ 50 տուն բնակիչ։


== Տնտեսություն ==
Բնակչության հիմնական զբաղմունքը անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Մյաեկյուլա (գյուղ, Տյուռի շրջան)

Անվան այլ կիրառումների համար տե՛ս՝ ՄյաեկյուլաՄյաեկյուլա (էստ․՝ Mäeküla), գյուղ Էստոնիայի Յարվամաա նահանգի Տյուռի շրջանում։
2011 թվականի տվյալներով գյուղում բնակվում էր 46 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Երուն Կրաբբե

Երուն Կրաբբե (հոլ.՝ Jeroen Aart Krabbé, դեկտեմբերի 5, 1944(1944-12-05), Ամստերդամ, Նիդերլանդներ), հոլանդացի դերասան և կինոռեժիսոր, նկարահանվել է ֆիլմերում ինչպես հայրենիքում՝ Նիդերլանդներում, այնպես էլ Եվրոպայում և ԱՄՆ-ում։ Մեծ ճանաչում է ձեռք բերել Փոլ Վերհովենի «Չորրորդ տղամարդը» ֆիլմի Հերարդ Ռեվեի դերով։


== Կենսագրություն ==
Ծնվել է ֆիլմերի թարգմանչուհի Մարգրետի և նկարիչ Մարտին Կրաբբեի ընտանիքում։ 1960-ականներից նկարահանվել է հեռուստասերիալներում։ Առաջին խոշոր դերը կատարել է Վերհովենի «Նարնջագույն զինվոր» (հոլ.՝ Soldaat van Oranje, 1977 թվական) ֆիլմում։ Հինգ տարի անց նույն ռեժիսորը հրավիրեց նրան կատարելու միստիկ թրիլլեր «Չորրորդ տղամարդը» ֆիլմի գլխավոր դերը։ Դերասանը աննկատ չմնաց ամերիկացի կինեմատոգրաֆների կողմից, և ընդամենը երկու տարի անց հրավիրվեց Վուփի Գոլդբերգի հետ նկարահանվելու «Ցատկող Ջեքը» (անգլ.՝ Jumpin' Jack Flash, 1986 թվական) ֆիլմում։ 1987 թվականին, խաղալով Բոնդապատման         15-րդ ֆիլմում սովետական ՊԱԿ-ի գեներալ Գեորգի Կոսկովայի դերը, նրան բերեց համաշխարհային ճանաչում։ Այն էլ ամրապնդեց նրա մեջ չարագործների, «վատ տղաների» դերերը. «Քարատլլա»-ում մաֆիոզ Ֆրանկոյի, «Փախչողը» ֆիլմում անբարեխիղճ գիտնական-բժշկի, կինեմատոգրաֆիստ-մոլագար Բորիս Արկադինի դերը «Snuff-Movie»-ում։ Բացի այդ տերասանը արտաքինը նրան թույլ է տալիս Գաբրիել հրեշտակապետից («Բացված երկինք») վերափոխվել մինչև Սատանայի («Հիսուս» հեռուստաֆիլմ, 1999 թվական)։
Կրաբբեն փորձում է իրեն ռեժիսուրայի մեջ։ Նա նկարահանել է «Լքված բեռ» (1998 թվական) ֆիլմը, որի համար նոմինացվել է Բեռլինյան կինոփառատոնի «Ոսկե արջ» մրցանակին, բայց ստացել է ավելի փոքր մրցանակ՝ «Կապույտ հրեշտակ» և Գիլդիի գերմանացի արտհաուս-կինեմատոգրաֆի մրցանակ, «Բացված երկինք» (2001 թվական) և «Ռիկոյի թևերը» (2009 թվական)։
Ամուսնացած է 1964 թվականից։ Որդիներն են՝ Մարտին (1968 թվական), Յասպերը (1970 թվական) և Յակոբը (1983 թվական)։ Նրա ավագ եղբայրը՝ Թիմ Կրաբբեն, մրցանակակիր շախմատիստ է, գրող և լրագրող։


== Ֆիլմերի ընտրանի ==


==== Դերասան ====


==== Ռեժիսոր ====
Լքված բեռ- 1998 թվական
Բացված երկինք- 2001
Ռիկոյի թևերը- 2009


== Ծանոթագրություններ ==


== Արտաքին հղումներ ==
Երուն Կրաբբեն Internet Movie Database կայքում
Էխևերիա

Էխևերիա (լատ.՝ Echeveria), պատկանում է թանձրատերևազգիների (Crassulaceae) ընտանիքին։ Հայրենիքը Մեքսիկան է։


== Կենսաբանական նկարագիր ==
Էխևերիաները դասվում են հաստ, հյութալի տերևներ ունեցող դեկորատիվ բույսերի շարքին։ Գեղեցիկ տերևադասավորության շնորհիվ բույսը նմանվում է վարդի։ Ունի մի շարք գեղեցիկ տեսակներ։ Էխվերիա դեսմեցնայի (E. Desmetiana) վարդակը սպիտակ արծաթագույն է, երկնագույն երանգավորումով, իսկ (E. secunda glauca Hort.) վարդակն ունի 8-10 սմ տրամագիծ, գույնը թխակապույտ է, բարձրությունը հասնում է մինչև 20 սմ-ի։
Ծաղկային ձևավորումներում տնկելիս, եթե ցողունը երկար է, կարելի է կտրել, թողնելով 5-10 սմ բարձրության վրա, և վարդակը առանց արմատի տնկել գորգային ձևավորումներում, ուղղակի հողի մեջ։ Առանց ավազի բույսը արմատակալում է մինչև աշուն մնում է նույն բարձրության վրա։

Էխևերիա - մետալիկան (E. metallica Hort.) ունի գեղեցիկ տեսք, տերևները կարմիր վառվռուն են։
Էխևերիա ագավանմանի (B.agavoidcc Lem.) վարդակը ցողուն չունի տերևները անմիջապես աճում են արմատավզից 6-7 սմ երկարությամբ 3-4 սմ լայնությամբ այնպես, որ վարդակի տրամագիծը հասնում է 12-15 սմ-ի։ Տերևները գորշ կանաչագույն են, երբեմն կարմիր երանգափայլով, օվալաձև են, ոլորված եզրերով, ծայրերին ունեն դարչնագույն փշեր։


== Օգտագործում ==
Նշված բոլոր տեսակներն օգտագործվում են գորգային ձևավորումներում, նախընտրում են արևոտ, լուսավոր հողեր։ Միջբուսային տարածությունը խորհուրդ է տրվում թողնել 8-10 սմ։


== Մշակում ==
Բազմանում են սերմերով, վարդակներով (վերջինները աճում են բույսի կողքերին՝ ներքևի տերևների տակ) և տերևներով։ Վարդակները և տերևներն անջատելով մայր բույսից, որոշ ժամանակ թառամեցնելուց հետո, տնկում են մաքուր ավազում կամ հատուկ պատրաստված հողախառնուրդներում։ Տերևներն անջատելուց պետք է աշխատել, որ չվնասվեն, քանի որ կարող են նեխել։ Նախքան տնկելը վերքն անպայման անհրաժեշտ է ծածկել փայտածխի փոշով։ Պետք է ջրել ոչ հաճախ։ Ձմեռվա պայմաններում բույսերը (մայրակները) պահվում են ջերմատների լուսավոր անկյուններում, 10-12° ջերմության պայմաններում։ Սերմերով բազմացնելու տեխնիկան նույնն է, ինչ որ բեգոնիայինը։


== Գրականություն ==
Ծաղկաբուծություն և դեկորատիվ այգեգործություն, Հ. Ե. Նարինջյան
Ժողովածու (1693)

Ժողովածու 1693, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1693 թվի տակ։ Ձեռագիրը գրվել է 16-րդ դարում, 1564 թվականից առաջ։ Ստացողը եղել է Յովհաննես վարդապետը։ Գրված է թղթի վրա, որը ունի 16.5X12.4սմ չափս։ Ձեռագիրը կազմված է 293 թերթից։ Գրված է միասյուն, բոլորգրով, նոտրգրով։ Պահպանակը ունի 2 էջ, գրված է՝ մագաղաթի վրա՝ բոլորգրով։ Հիշատակարան ստացողի՝ 16բ, հետագայի՝ պահպանակ Ա (1564 թ․), պահպանակ Բ (1778 թ․), 2բ (1793 թ․), կնիք՝ 3ա (1783 թ․, Աբրահամ վարդապետ)։


== Բովանդակություն ==
Պորփիւի Ներածութիւն Ստորոգուեթանցն Արիստոտէլի։
Ի Սահմանաց Արիստոտելի՝ Հոգի յերից սկզբանց գոյանայ․․․։
Արիստոտելի Յաղադս առաքինութեանց։
Գր․ Տաթևացւոյ Համառօտ տեսութիւն ի գիրս Պորփխրի։
Առածք Հինգ։
Դաւթի Վասն բաժանման։
Յովհ․ Որոտնեցւոյ Վերլուծութիւնք Ստորոգութեանցն և Պերի արմենիասին Արիստոտելի։
Գր․ Տաթևացւոյ Լուծմունք Առաքինութեանցն Արիստոտելի, ի գիրս Դաւթի։
Ներս․ Շնորհալւոյ Մեկնութիւն Դաւթի Բարձրացուցէք ճառին։
Հարցմունք արիանոսաց առ մեզ յաղազս տնեղութեան։


== Ծանոթագրություններ ==